open-index/open-wikipedia-markdown huggingface dataset:
Kapelo Sankta Urbano (Bátaszék)

La **kapelo Sankta Urbano** estas sakrala historia monumento en Hungario, en urbo Bátaszék, inter vitejoj.

## Historio 
Germanlingva loĝantaro ekloĝis en Bátaszék komence de la 18-a jarcento. Ili komencis kulturi vitejojn en la najbaraj montetoj. Post la granda pesto-epidemio en 1739 oni konstruis votan kapelon inter la vinberejoj. En 1754 iu jam vizitis ĝin, eĉ estis ankaŭ sonorilo, en la sekva jaro estis menciita la ligna tureto. En 1990 kaj 2018 ĝi estis renovigita, en 2019 György Udvardy denove konsekris la kapelon. Ĝenerale honore al Urbano oni aranĝas procesiojn.

## Konstruaĵo 
La konstruaĵo situas sola inter vitejoj, sed apude estas kruco, 2 tre aĝaj kverkoj, sub la arboj benkoj kaj tabloj. La fasado estas simetria, meze situas la enirejo, pli supre estas tre malgranda rondfenestro. La navo havas flanke po 1 fenestrojn. Finaĵo de la navo estas duonronda absido. En supro de la navo firstotureto estas videbla. La altara bildo prezentas Sanktan Urbanon.

Kermeso okazas la 25-an de majo.

## Fontoj 
* hungare kun foto
* hungare kun foto
* hungare kun foto
* hungare kun fotoj

## Vidu ankaŭ 
* video

Bataszék
Bataszék
Bataszék
Bataszék
Sto lat

***Sto lat*** () estas tradicia pola kanto kiu estas kantita por esprimi bonajn dezirojn, bonan sanon kaj longan vivon al persono. Ĝi estas ankaŭ ofta maniero por deziri al iu feliĉan naskiĝtagon en la pola.

La aŭtoro kaj origino de la kanto estas nekonataj. Sto lat kantiĝas ambaŭ ĉe neformalaj renkontiĝoj (kiel naskiĝtagoj aŭ nomaj tagoj) aŭ ĉe formalaj eventoj, kiel premiaj ceremonioj.

Ĉe ŝtataj eventoj, ĝi estas foje elfarata de orkestro. La frazo *Sto lat!*, sen la melodio, ankaŭ uziĝas por deziri al iu longvivon, bonan sorton, aŭ kiel tosto.

## Similaj kantoj 
La kanto servas kiel ekvivalento de «Bondezirojn al vi».

La kanto *Niech im gwiazdka pomyślności* estas ofte kantata post *Sto lat*, sed ne dum la infanaj festoj, ĉar la kanto referencas al alkohola konsumo.

## Kantoteksto kaj melodio 

\relative c'' {
\tempo 4 = 90
 \language "deutsch"
 \set Staff.midiInstrument = #"oboe" 
 \clef treble
\set Score.tempoHideNote = ##t
g e g e
g a8 g f e \tempo 4 = 45 f4\fermata\tempo 4 = 90
f d f d
f g8 f e d \tempo 4 = 45 e4\fermata\tempo 4 = 90
g8 g e4 g8 g e4
g c8 h a gis \tempo 4 = 45 a4\fermata\tempo 4 = 90
h2 h4 h 
c1\fermata
 \bar "|."
}
\addlyrics {
 Sto lat, sto lat, niech ży -- je ży -- je nam.
 Sto lat, sto lat, niech ży -- je ży -- je nam.
 Jesz -- cze raz, jesz -- cze raz, niech ży -- je, ży -- je nam.
 Niech ży -- je nam!
}

## Referencoj 
## Eksteraj ligiloj 
* 

Kategorio:Pola muziko
Kategorio:Naskiĝtagoj
Henry Condell

**Henry CONDELL** (laŭ bapto, 5a de Septembro 1576 – Decembro 1627) estis aktoro de la teatra kompanio King's Men por kiu verkis William Shakespeare. Li publikigis en 1623, kun John Heminges, la postmortan kompilaĵon de la teatraĵoj de Shakespeare konatan kiel *First Folio*. 

Estas duboj pri lia biografio. Certe ĉirkaŭ 1590 li jam estis aktoro en Londono kaj loĝis en la sama kvartalo kiel John Heminges. Ŝajne li prosperis kaj aĉetis ekzemple kampardomon en Fulham, Middlesex, bienon en Snowshill, Gloucestershire, kaj partojn de teatrejoj.

Li aktoris en *Every Man in His Humour* (1598) kaj *Every Man Out of His Humour* (1599) de Ben Jonson, Condell famis per aktorado en kvar pliaj teatraĵoj de Jonson: nome *Sejanus* (1603), *Volpone* (1605), *The Alchemist* (1610), kaj *Catiline* (1611). Li estis la origina kardinalo en la teatraĵo de John Webster nome *The Duchess of Malfi* (ĉ. 1613). Kaj li aperis en la listoj de ok el la teatraĵoj de la dua "folio" de Beaumont kaj Fletcher de 1679, nome la jenaj: *Bonduca*, *The Captain*, *The Humorous Lieutenant*, *The Knight of Malta*, *The Loyal Subject*, *The Mad Lover*, *The Queen of Corinth* kaj *Valentinian*.

Kategorio:Anglaj aktoroj
Kategorio:William Shakespeare
George Steevens

**George STEEVENS** FRS (10a de Majo 1736 – 22a de Januaro 1800) estis angla komentisto pri William Shakespeare.

Li represis *Twenty of the Plays of Shakespeare ...* (1766), kio reeldoniĝis en 1778, kaj en 1785 fare de Isaac Reed; sed en 1793 Steevens, ĵaluza de Edmond Malone, pluigis la taskon. Li foje faris ŝanĝojn en la tekstoj kaj partoprenis en diversaj polemikoj inter intelektuloj.

* 

Kategorio:Anglaj historiistoj
Kategorio:William Shakespeare
Kategorio:Anoj de la Reĝa Societo de Londono
Snitterfield

**Snitterfield** estas vilaĝo kaj komunumo en la distrikto Stratford on Avon de Warwickshire, Anglio, je malpli ol 1 mejlo (1.6 km) norde de la ŝoseo A46, je 4.5 mejloj (7.2 km) el Stratford upon Avon, je 6.5 mejloj (10.5 km) el Warwick kaj je 17 mejloj (27 km) el Coventry. La populacio en la censo de 2011 estis de 1 226 personoj.

Ŝajne John Shakespeare, patro de William Shakespeare, estis municipa konsilanto kaj sukcesa gantisto origine el Snitterfield.

Grava ekonomia sektoro estas vitejoj.

Kategorio:Urboj de Warwickshire
Kněžice (distrikto Nymburk)

**Kněžice** estas municipo en Ĉeĥio en distrikto Nymburk troviĝanta proksimume 22&nbsp;km nordoriente de urbo Poděbrady. Ĝi havas  (). Konsisto de la municipo estas ankaŭ vilaĝoj Dubečno kaj Osek.

## Historio 
La unua skribmencio pri la municipo devenas el la jaro 1295.

## Loĝantaro 
## Memorindaĵoj 
* Preĝejo de sanktaj Petro kaj Paŭlo

## Pluaj fotoj 

File:Kněžice, road No 328.jpg| Ŝoseo II/328
File:Kněžice, Záhornický creek.jpg| Rojo Záhornický potok en la vilaĝo
File:Kněžice, post office.jpg| Poŝto


Kategorio:Municipoj en distrikto Nymburk
Kategorio:Vilaĝoj en distrikto Nymburk
Kategorio:Setlejoj en Mezelba tabulo
William Oldys

**William OLDYS** (14a de Julio 1696 – 15a de Aprilo 1761) estas angla antikvaĵisto kaj bibliografo. 

En 1731 Oldys vendis siajn kolektojn al Edward Harley, 2a Grafo de Oksfordo, kiu nomumis lin sia literatura sekretario en 1738. Tri jarojn poste Harley mortis, kaj el tiam Oldys laboris por librovendistoj. Lia kutimoj estis neregulaj, kaj en 1751 liaj ŝuldoj kondukis lin al prizono. Post du jaroj, li estis liberigitaj kiam liaj amikoj pagis siajn ŝuldojn. 

Li estis ankaŭ verkisto.

* 

Kategorio:Anglaj historiistoj
Kategorio:Bibliografoj
Anne Hathaway (Shakespeare)

**Anne HATHAWAY** (Shottery, 1556 - Stratford-upon-Avon, 6a de aŭgusto 1623) estis la edzino de la angla poeto kaj dramaturgo William Shakespeare. 

## Biografio
Anne Hathaway kreskiĝis en Shottery, vilaĝo apuda al Stratford-upon-Avon, Warwickshire, Anglio. La familia domo — dekduĉambra — estis ĉirkaŭita de bieno de ĉirkaŭ 36 hektaroj. Hathaway edziniĝis al Shakespeare en novembro 1582, trimonate graveda. Tiam ŝi estis 26-jaraĝa, dum Shakespeare estis nur 18-jaraĝa. Tiu aĝ-diferenco kaj la gravedeco pensigis al multaj historiistoj, ke tiu geedziĝo estis devigita fare de la familio de la edzino, spite al la fakto, ke ne estas konfirmaj pruvoj. Anne havis tri gefilojn: nome Susanna en 1583, kaj ĝemeloj Hamnet kaj Judith en 1585.

Amplekse oni kredas, ke la geedzeco ne estis feliĉa. Dum la plej granda parto de ilia vivo kiel geedzoj la poeto loĝis en Londono, verkante kaj ludante siajn verkojn, dum Anne Hathaway restis en Stratford. Krome, en sia testamento, Shakespeare lasis al Anne nur sian «duan plej bonan liton», kio fakte kondukis al fakuloj al tre malaj interpretoj. Ankaŭ diversaj aludoj en la sekŝpiraj tekstoj kondukis al fakuloj al tre diversaj interpretoj.

Ŝi mortis la 6an de aŭgusto 1623, probable estante 67- aŭ 68-jaraĝa.

## Vidu ankaŭ
* Anne Hathaway, aktorino

## Eksteraj ligiloj 
* Anne Hathaway

*Hathaway and Shakespeare's marriage bond 
*Virtual Tour of Anne Hathaway's home

* 

Kategorio:William Shakespeare
Internacia Instituto por la Unuiĝo de Privata Juro

eta|Sidejo de UNIDROIT en Romo
eta|Membroŝtatoj, Majo 2023
La **Internacia Instituto por la Unuiĝo de Privata Juro** (konata per la akronimo **UNIDROIT**, , ) estas interregistara organizaĵo establita en 1926 sub la Ligo de Nacioj, kiu laboras por la harmoniigo de la privata internacia juro. Tiucele, UNIDROIT evoluigas metodojn, internaciajn interkonsentojn, modelleĝojn, kaj bazajn regulojn por la modernigo kaj harmoniigo de civila juro, precipe internacia komerca juro. 

Ĝiaj projektoj inkluzivas la redaktadon de internaciaj konvencioj kaj la produktadon de modeloj de leĝoj . UNIDROIT preparis skizajn konvenciojn pri kelkaj temoj (internacia vendo kaj aĉeto de varoj, reprezentado, transportado de varoj kaj pasaĝeroj, same kiel aliaj temoj). 

Aktuale en 2025, UNIDROIT havas 65 membrolandojn, inkluzive de ĉiuj membroŝtatoj de la Eŭropa Unio. La ĉefsidejo de UNIDROIT situas en *Villa Aldobrandini* en Romo (Via Panisperna 28, 00184 Roma), proksime al la Pontifika Universitato de Sankta Tomaso de Akvino (Angelicum). 

La prezidanto ekde 2020 estas la itala profesoro Maria Chiara Malaguti de la Universitato de la Sankta Koro en Milano. 

## Referencoj 
## Eksteraj ligiloj 
* oficiala retejo

Kategorio:Organizaĵoj en Romo
Kategorio:Privata juro
Kategorio:Organizaĵoj fonditaj en 1926
Kategorio:Ligo de Nacioj
Kategorio:Valorpaperoj
Henriko la 5-a (Shakespeare)

**Henriko la 5-a** estas historia teatraĵo de William Shakespeare, supozeble verkita ĉirkaŭ 1599. Ĝi estas la kvara teatraĵo de la tetralogio de Shakespeare kiu temas pri la sinsekvaj regadoj de Rikardo la 2-a, Henriko la 4-a (du teatraĵoj, inklude *Henriko la 4-a (Unua Parto)* kaj *Henriko la 4-a (Dua Parto)*), kaj *Henriko la 5-a*.

eta|maldekstre|Titolpaĝo de *First Quarto* (1600)
La intrigo temas pri okazaĵoj tuj antaŭ kaj malantaŭ la Batalo de Azincourt (1415) dum la Centjara milito. En la teksto nomita *First Quarto*, ĝi estis titolita *The Cronicle History of Henry the fift*, kaj *The Life of Henry the Fifth* en la teksto nomita *First Folio*.

Kategorio:Teatraĵoj de la Angla Renaskiĝo
Kategorio:Anglaj teatraĵoj
Kategorio:Ŝekspiraj tragedioj
Kategorio:Verkoj de 1599
Kategorio:Henriko la 5-a (Anglio)
Kategorio:15-a jarcento en fikcio
Kategorio:Anglio en fikcio
Trojlo kaj Kresida

***Troilus and Cressida*** (/ˈtrɔɪlʌs ... ˈkrɛsɪdə/ aŭ /ˈtroʊ.ɪlʌs/) estas teatraĵo de William Shakespeare, probable verkita en 1602.

En Trojo dum la Troja milito, Troilo kaj Kresida startigas amaferon. Kresido estis devigita forlasi Trojon por aliĝi al sia patro en la greka tendaro. Dume, la grekoj klopodas por malpliigi la fieron de Aĥilo.

La tono alternas inter maldeca komedio kaj tragedia tristo. Legantoj kaj spektantoj ofte trovas malfacile kompreni kiel reagas la rolulojn. Frederick S. Boas klasigis ĝin kiel unu el la verkoproblemoj de Shakespeare.
## En Esperanto
Al Esperanto  Stephen A. Andrew tradukis kaj publikigis ĝin en 1952 eldonita de «The Esperant Publishing Company Ltd.»

## Recenzoj
## Eksteraj ligiloj
* SparkNotes Chapter Summaries and Study Guides
* The History of *Troilus and Cressida* – HTML versio.
* Joyce Carol Oates pri *Troilus and Cressida*

Kategorio:Teatraĵoj de la Angla Renaskiĝo
Kategorio:Anglaj teatraĵoj
Kategorio:Ŝekspiraj tragedioj
Kategorio:Verkoj de 1602
Kategorio:Literaturo pri la troja milito
Kategorio:Amhistorioj
Kategorio:Klasika epoko
Henriko la 4-a (Dua Parto)

**Henriko la 4-a (Dua Parto)** estas historia teatraĵo de William Shakespeare, supozeble verkita inter 1596 kaj 1599. Ĝi estas la tria teatraĵo de la tetralogio de Shakespeare kiu temas pri la sinsekvaj regadoj de Rikardo la 2-a, Henriko la 4-a (du teatraĵoj, inklude *Henriko la 4-a (Unua Parto)*), kaj Henriko la 5-a. *Henriko la 4-a (Dua Parto)* priskribas epokon de historio kaj anstataŭ rekta pluigo de la historia rakonto, ĝi plie emfazas al la tre populara rolulo John Falstaff kaj enkondukas aliajn komediajn figurojn kiel parto de lia etoso, kiel Ancient Pistol, Doll Tearsheet, kaj Justice Robert Shallow. Kelkaj scenoj specife paralelas kun epizodoj de la Unua Parto.

La intrigo temas pri la reveno de la princo Henriko, al sia diboĉema vivo, ĉirkaŭita de fiuloj. Sekva priokupo de Henriko estas fronti armeon formitan de malamikoj. En ŝlosila sceno la estonta Henriko la 5-a estas ĉe la mortolito de la patro kaj, kredante lin mortinta, prenas lian kronon kaj surmetas ĝin al si mem. La reĝo vekiĝas kaj koleriĝas, sed poste kredas en la bona fido de la filo, kaj konsilas al li kiel regadi, kaj porti la armeon for de Anglio por eviti la enlanda milito, konsilon kiun la estonta Henriko la 5-a uzos por la kampanjo de Francio. 

## Notoj 
## Bibliografio 
* Barker, Roberta. "Tragical-Comical-Historical Hotspur." Shakespeare Quarterly 54.3 (2003): 288–307.
* Bevington, David, eld. The Complete Works of Shakespeare. Updated Fourth Edition. University of Chicago, 1997.
* Bulman, James C. (2002). "Henry IV, Parts 1 and 2". In Hattaway, Michael (eld.). The Cambridge Companion to Shakespeare's History Plays. Cambridge Companions to Literature. Cambridge: Cambridge University Press. doi:10.1017/CCOL052177277X.010. ISBN 9781139000116 – via Cambridge Core.
* Duthie, George Ian. *Shakespeare*. London: Routledge, 1954.
* Greenblatt, Stephen. "Invisible Bullets: Renaissance Authority and Its Subversion in Henry IV and Henry V." En Political Shakespeare, eldonita de Jonathan Dollimore kaj Alan Sinfield, 18–47. 1985.
* Halliday, F. E. A Shakespeare Companion 1564–1964. Baltimore, Penguin, 1964.
* Saccio, Peter, Shakespeare's English Kings, 2a eld, 2000.
* Sanders, Norman. "The True Prince and the False Thief." Shakespeare Survey 30 (1977).

Kategorio:Teatraĵoj de la Angla Renaskiĝo
Kategorio:Anglaj teatraĵoj
Kategorio:Ŝekspiraj tragedioj
Kategorio:Verkoj de 1599
Kategorio:Henriko la 4-a (Anglio)
Kategorio:Henriko la 5-a (Anglio)
Kategorio:15-a jarcento en fikcio
Kategorio:Anglio en fikcio
Asen M. Simeonov

**Asen M. SIMEONOV** estis bulgara esperantisto. Li kunverkis la libron ''Sub la jugo : romano en tri partoj el la vivo de l'bulgaroj en la antaŭjaro de ilia liberigo el la turka jugo* (1959), kun Ivan Vazov, Simeon Simeonov, kaj Petăr Dinekov. Li ankaŭ kuntradukis *La Komedio de eraroj'' de William Shakespeare kun William Auld.

## Referencoj
Kategorio:Bulgaraj esperantistoj
Bassirou Diomaye Faye

'''''' (ofte konata kiel  “Diomaye” , naskiĝis la 25-an de marto 1980 en N'Diaganiao ) estas politikisto en la afrika ŝtato Senegalo. Ekde la jaro 2024, li estas la ŝtata prezidanto de Senegalo, post Macky Sall. Li laboris kiel impostinspektisto sed ne havas antaŭa sperto en la ŝtata politiko .

Li estis la ĝenerala sekretario de la dissolvita Partio Patriotoj de Senegalo (PASTEF). Faye venkis en la unua raŭndo de voĉdonado, interalie kontraŭ eks-ĉefministro Amadou Ba, ion, kiun neniu prezidenta kandidato iam atingis antaŭe .

## Referencoj 
## Vidu ankaŭ 
* Listo de aktualaj ŝtatestroj kaj estroj de registaro
* Listo de ŝtataj gvidantoj en la 21-a jarcento
   

Kategorio:Senegalaj politikistoj
Kategorio:Naskiĝintoj en 1980
Kategorio:Vivantaj homoj
Kategorio:Prezidantoj de Senegalo
Kategorio:Nuntempaj ŝtatestroj
Xirivella L'Alter (stacidomo)

'''Xirivella L'Alter'* (, Valencie *Xirivella L'Alter'') estis fervoja haltejo situanta en la hispana municipo Xirivella. La fervojaj instalaĵoj situas apud la intersekciĝo de Avenida del Turia kaj Avenida de la Constitución, proksime de Parque del Alter de Chirivella (Valencio), de kiu ĝi prenas sian nomon.

## Bildgalerio 

Estación de l'Alter de Xirivella 01.jpg|Ekstero
Estación de l'Alter de Xirivella 05.jpg|Ŝtuparo
Estación de l'Alter de Xirivella 09.jpg|Nomo

## Vidu ankaŭ 
* Xirivella

## Eksteraj ligiloj 
* 
* 

Kategorio:Xirivella
Kategorio:Stacioj de Proksimaĵoj Valencio
Kategorio:Fervojaj stacioj en Hispanio
Xirivella

**Xirivella** (, Valencie *Xirivella*) estas komunumo en la Valencia Komunumo, Hispanio. Ĝi apartenas al la provinco Valencio kaj situas en la metropola areo de Valencio, en la regiono Huerta Sur. Ĝi havis  loĝantojn en 2023.

## Vidu ankaŭ 
* Xirivella-Alqueries (stacidomo)
* Xirivella L'Alter (stacidomo)

## Eksteraj ligiloj 
* 


Kategorio:Municipoj de provinco Valencio
Klotild Apponyi

Grafino '*** [aponji], laŭ la hungarlingve kutimaj nomordo kaj geedziĝa nomo **Apponyi Albertné*' estis aŭstrohungara kortegano, diplomato, aktivulo pri virinaj aferoj. Ŝia origina nomo estis *Clothilde von Mensdorff-Pouilly-Dietrichstein*, ŝia nobela antaŭnomo estis *nagyapponyi* [nadjaponji]. Ŝia patro estis :en:Alexander von Mensdorff-Pouilly, Prince von Dietrichstein zu Nikolsburg, ŝia edzo estis Albert Apponyi, ŝia konata filo estis György Apponyi (1898 - 1970).

 naskiĝis  en Vieno, ŝi mortis  en Budapeŝto.
eta|

## Biografio 
 devenis el germana-franca-aŭstra familio. Ŝi edziniĝis en 1897, poste ŝi urĝe perfekte lernis la hungaran lingvon. Ŝi estis tre aktiva en pluraj multaj bonfaraj kaj virinaferaj asocioj. Dum la 1-a mondmilito ŝi estis neformala diplomato por Hungario en Svislando, baldaŭ subdelegito al la Ligo de Nacioj en Ĝenevo inter 1928-1934, poste ŝi estis altigita delegito. Ŝi naskis 3 gefilojn en 1898, 1899 kaj 1903, ŝi vidviniĝis en 1933.

## Anekdoto 
En la Ligo de Nacioj oni diskutis pri kvotoj de produktado de papavoj, kie Hungario ricevis malmulton, ja ekzistas malmultaj farmaciaj uzinoj por prilabori ilin.  postulis pli, ĉar la hungaroj manĝas papavojn. La delegitoj ridis ŝin, sed ŝi petis iom da tempo. Ŝi bakigis tuj papavajn kukojn en sia biendomo en Hungario kaj la kukoj alvenis per flugmaŝino. Ŝi servis ilin al la delegitoj, poste Hungario ricevis la petitan kvoton.

## Memorigiloj 
* duopaj palacoj Klotild en Budapeŝto (ankaŭ nun videblaj)

## Fontoj 
* biografio hungare legebla en la 72-a paĝo
* datenoj angle
* datenoj hungare

## Referencoj 
eta|maldekstre|

Kategorio:Hungaraj diplomatoj
Kategorio:Hungaraj grafoj
Kategorio:Budapeŝtanoj
Henriko la 6-a, Parto 3

***Henriko la 6-a, Parto 3*** estas la tria parto de trilogio de historiaj dramoj de William Shakespeare dediĉita al la regotempo de la reĝo Henriko la 6-a (Anglio) kaj al la Militoj de rozoj.

***Henriko la 6-a, Parto 3a*** estas ofte referencata kiel ***3a Henriko la 6-a***.

Dum Henriko la 6-a, Parto 2 temas pri la malkapablo de la reĝo antaŭ la kverelemo de siaj nobeloj kaj la maleviteblo de armita konflikto, *Henriko la 6-a, Parto 3a* temas pri la hororo de tiu konflikto, kaj *Henriko la 6-a, Parto 1a* temas pri la perdo de la francaj teritorioj kaj la politikaj manovradoj kiuj kondukis al la Militoj de rozoj.

Kvankam la trilogio pri *Henriko la 6-a* eble ne estis verkita en kronologia ordo, la tri teatraĵoj estas ofte kungrupigitaj kun *Rikardo la Tria* por formi tetralogion kiu kovras la tutan epokon de la Militoj de rozoj, el la morto de Henriko la 5-a en 1422 ĝis la enpovigo de Henriko la 7-a en 1485. Estis la sukceso de tiu sekvenco de teatraĵoj kio firme establis la reputacion de Shakespeare kiel dramaturgo.

Iel *Henriko la 6-a, Parto 3* estas tre bonkvalita teatraĵo de Shakespeare. Ĝi estas ankaŭ la tragedio kun plej granda nombro de batalscenoj (kvar sur scenejo kaj unu rakontita) inter la verkoj de Shakespeare. Ĝi enhavas ankaŭ unu el la plej longaj monologoj same inter  la verkoj de Shakespeare (3.2.124–195).

## Intrigo
Tiu historia tragedio temas ĉefe pri la hororoj de la milita konflikto, dum la iam stabila lando enkotigita en ĥaoso kaj teruraĵoj kaj la familioj rompiĝas kaj la moralaj kodoj estas renversitaj en la serĉado de revenĝo kaj povo. 

## Strukturo 
* 1590-1592: *Henriko la 6-a*
** Henriko la 6-a, Parto 1
** Henriko la 6-a, Parto 2
** Henriko la 6-a, Parto 3

## Notoj 
Kategorio:Ŝekspiraj teatraĵoj
Kategorio:Historia fikcio
Kategorio:Britio en fikcio
Kategorio:Militoj de rozoj
Rožmitál pod Třemšínem

**Rožmitál pod Třemšínem** ( aŭ ankaŭ *Rosenthal*) estas urbo en Ĉeĥio kun  (). Ĝi situas en Mezbohemia regiono, en distrikto Příbram en cismontaro de Brdy proksimume 15 km sudokcidente de urbo Příbram. Allogaĵo de la urbo estas  kastelo Rožmitál kaj preĝejo de Avanco de sankta Kruco en Starý Rožmitál kun kiu estas ligita personeco de muzika komponisto Jakub Jan Ryba, kiu vivis kaj agadis en Rožmitál kiel instruisto. La natura allogaĵo de la urbo estas fiŝlago Podzámecký rybník kaj montoj de montaro Brdy, kies konsisto estas monto Třemšín, kies nomo fariĝis konsisto de la nomo de urbo.

## Historio
La unua skribmencio pri la vilaĝo devenas el la jaro 1265.

## Loĝantaro 
## Partoj de urbo 
Urbo Rožmitál pod Třemšínem konsistas el naŭ partoj sur ok katastraj teritorioj:

* Hutě pod Třemšínem (ankaŭ nomo de k. t.)
* Nesvačily (k. t. *Nesvačily pod Třemšínem*)
* Pňovice (k. t. *Pňovice pod Třemšínem*)
* **Rožmitál pod Třemšínem** (ankaŭ nomo de k. t.)
* Skuhrov (k. t. *Skuhrov pod Třemšínem*)
* Starý Rožmitál (ankaŭ nomo de k. t.)
* Strýčkovy (ankaŭ nomo de k. t.)
* Voltuš (ankaŭ nomo de k. t.)
* Zalány (ĝi situas en k. t. *Starý Rožmitál* kaj *Rožmitál pod Třemšínem*; la parto trafas ankaŭ en la najbaran municipon Nepomuk)

## Memorindaĵoj
* Preĝejo de Avanco de sankta Kruco
* Kapelo de sankta Anna
* Kastelo Rožmitál
* Urbodomo

## Personecoj 
* Jaroslav Lev z Rožmitálu (1425?–1486?), gvidanto de paca misio de ĉeĥa reĝo Jiří z Poděbrad tra la okcidenta Eŭropo 
* Johana z Rožmitálu (1430–1475), ĉeĥa reĝino kaj edzino de Jiří z Poděbrad
* Zdeněk Lev z Rožmitálu (* antaŭ 1470), la plej supera burggrafo, donacinto de arto
* Jakub Jan Ryba (1765–1815), komponisto

## Pluaj fotoj 

Kostel_starý_rožmitál.jpg|Preĝejo de Avanco de sankta Kruco
Kostel nepomuckeho rozmital.jpg|Preĝejo de sankta Johano Nepomuka
Zamek rozmital 2023.jpg|Kastelo Rožmitál
Radnice_rožmitálptř.jpg|Urbodomo
Rožmitál_pTř,_Forsthaus_02.JPG|Forsthaus U Lipků


Kategorio:Municipoj en distrikto Příbram
Kategorio:Urboj en distrikto Příbram
Kategorio:Urboj en Bohemio
Kategorio:Setlejoj en Beneŝova montetaro
Kategorio:Setlejoj en Brda montetaro
Voltuš

**Voltuš** () estas vilaĝo en Ĉeĥio, kiu estas parto de urbo Rožmitál pod Třemšínem en distrikto Příbram. Ĝi troviĝas 2,5&nbsp;km sudokcidente de Rožmitál pod Třemšínem. Kondukas tra ĉi tie ŝoseo II/191. Estas ĉi tie registritaj 94 adresoj. En la jaro  ĉi tie vivis daŭre .

**Voltuš** estas ankaŭ nomo de katastra teritorio kun areo 9,31&nbsp;km².

## Historio 
La unua skribmencio pri la vilaĝo devenas el la jaro 1565.

## Loĝantaro 
## Memorindaĵoj
* Kapelo de sankta Anna
* Tumulo de Jakub Jan Ryba 
* Třemšín – monto kaj restaĵo de burgo

## Fotogalerio 

Voltuš dům pomplových.jpg|Domo
Voltuš (Rožmitál pod Třemšínem). Okres Příbram. (006).jpg|Monumento al Jakub Jan Ryba
Voltuš (Rožmitál pod Třemšínem). Okres Příbram. (008).jpg|Monumento de Jakub Jan Ryba

Kategorio:Rožmitál pod Třemšínem
Kategorio:Vilaĝoj en distrikto Příbram
Kategorio:Setlejoj en Beneŝova montetaro
Cheste (stacidomo)

**Cheste** () estas fervoja stacio situanta en la hispana municipo Cheste en la provinco Valencio, aŭtonoma komunumo Valencia Komunumo. Ĝi havis servojn de Mezlonga Distanco ĝis la , kaj estas parto de la linio C-3 de Cercanías Valencia.

## Vidu ankaŭ 
* Cheste

## Eksteraj ligiloj 
* 
* 

Kategorio:Cheste
Kategorio:Stacioj de Proksimaĵoj Valencio
Kategorio:Fervojaj stacioj en Hispanio
Zboží

Nomo **Zboží** rilatas al kelkaj honmaj setlejoj:

* Kamenné Zboží, municipo en distrikto Nymburk
* Malé Zboží, parto de urbo Poděbrady en distrikto Nymburk
* Velké Zboží, parto de urbo Poděbrady en distrikto Nymburk
* Zboží (Habry), parto de urbo Habry en distrikto Havlíčkův Brod
** Zboží (kastelo), kastelo situanta en vilaĝplaco en la samnomata vilaĝo, parto de urbo Habry
* Zboží (Úbislavice), parto de municipo Úbislavice en distrikto Jičín
* Zboží (Dvůr Králové nad Labem), parto de urbo Dvůr Králové nad Labem en distrikto Trutnov

## Vidu ankaŭ
* Zbožíčko - municipo en distrikto Nymburk
Antal Apponyi

Grafo **Antal Apponyi** [aponji], laŭ la hungarlingve kutima nomordo kaj kun plena nomo **Apponyi Antal György** estis hungara aristokrato, ĉambelano, politikisto, departementestro, violonisto. Lia nobela antaŭnomo estis *nagyapponyi* [nadjaponji], lia nepo estis Rudolf Apponyi.

 naskiĝis  en Pozono (Hungara reĝlando, Aŭstra Imperio, nuntempa Bratislavo en Slovakio), li mortis  en Vieno (Aŭstra Imperio).

## Biografio 
 frekventis lernejojn en Vieno, Inter 1774-1784 li estis konsilisto (komprenu ŝtatoficisto) en pluraj lokoj de la imperio, poste li estis departementestro de Tolna (reĝa departemento). Tiutempe li heredis vastajn bienojn en Hungara reĝlando. Li ankaŭ fondis bibliotekon ĉirkaŭ 1770, ankaŭ malriĉulejon, renovigis kastelon kaj konstruis preĝejon, krome li estis unu el la subtenantoj de Wolfgang Amadeus Mozart kaj Joseph Haydn. Haydn dediĉis al li la arĉajn kvartetojn "Hob.III:69–74.". Li edziĝis en 1779, La geedziĝo rezultigis naŭ infanojn, de kiuj sep atingis plenaĝecon.

## Fontoj 
* biografio hungare
* biografio germane

## Referencoj 
Kategorio:Hungaraj aristokratoj
Kategorio:Hungaraj ĉambelanoj
Kategorio:Hungaraj politikistoj
Kategorio:Hungaraj violonistoj
Kategorio:Hungaraj grafoj
Becoming Jane

***Becoming Jane*** estas biografia brit-irlanda historia filmo de 2007 reĝisorita de Julian Jarrold.

Inspirita en la vivo de la fama brita verkistino Jane Austen kaj ŝia ebla rilato kun Thomas Lefroy, la filmo baziĝas sur realaj okazaĵoj kiuj estis kolektitaj en la libro *Becoming Jane Austen* de Jon Spence, kiu estis historia konsilisto de la filmo. Fakte jam antaŭ Spence, ankaŭ aliaj biografoj kiel Radovici (1995)​ kaj Tomalin (2000) estis asertinta la rilaton inter Jane Austen kaj Thomas Lefroy.

La aktorino Anne Hathaway ludis la rolon de Jane Austen, dum la rolon de Thomas Lefroy ludis la skota aktoro James McAvoy. Ankaŭ Julie Walters, James Cromwell kaj Maggie Smith aperas en la filmo, kiu estis produktorita pere de la kunlaborado de diversaj kompanioj, inter kiuj BBC kaj Irish Film Board.

## Intrigo 
La filmo temas pri la biografio de la verkistino Jane Austen, kaj rakontas supozitan amaferon de Jane kun Thomas Lefroy, advokato kiu estis devigita de sia onklo pasigi tempon kun siaj parencoj. Havante malbonan reputacion kiel diboĉulo kaj virinemulo, Lefroy allogas Jane, kaj Jane allogas lin pro lia diferenca pens- kaj ag-maniero. Jane suferas pro la amo kiun ŝi sentas por Lefroy.

Post klopodo al geedziĝo, letero ruinigas la planojn de la paro, kaj Jane akceptas la edzinigpeton de alia kandidato. Tiu amafero estus la inspiro por la fama romano *Pride and Prejudice*.

## Geaktoraro kaj roluloj 
* Anne Hathaway, Jane Austen
* James McAvoy, Tom Lefroy
* Julie Walters, Srino. Austen
* James Cromwell, Rev. Austen
* Maggie Smith, Lady Gresham
* Joe Anderson, Henry Austen
* Lucy Cohu, Eliza De Feuillide
* Laurence Fox, Sro. Wisley
* Ian Richardson, Juĝisto Langlois
* Anna Maxwell Martin, Cassandra "Cassie" Austen
* Leo Bill, John Warren
* Jessica Ashworth, Lucy Lefroy
* Eleanor Methven, Srino. Lefroy
* Michael James Ford, Sro. Lefroy
* Tom Vaughan-Lawlor, Robert Fowle

## Eksteraj ligiloj 
* Brita oficiala retejo
* Usona oficiala retejo

* 

Kategorio:Britaj filmoj
Kategorio:Irlandaj filmoj
Kategorio:Filmoj aperintaj en 2007
Kategorio:Biografiaj filmoj
Kategorio:Amaferaj filmoj
Kategorio:Historiaj filmoj
Kategorio:Filmoj pri verkistoj
Vinaròs (stacidomo)

**Vinaròs** (, Valencie *Vinaròs*) estas fervoja stacio situanta en la hispana municipo Vinaròs en la Provinco Castelló, Valencia Komunumo. Ĝi havas Cercanías, Mezlongajn kaj longdistancajn servojn funkciigatajn de Renfe.

## Bildgalerio 

Estación de Vinaròs.jpg|Ekstero
Estación ferroviaria de Vinaroz.jpg|Kovrita kajo
Intercity Renfe, tren de larga distancia llegando a la estación ferroviaria de Vinaroz.jpg|Trajno Intercity

## Vidu ankaŭ 
* Vinaròs

## Eksteraj ligiloj 
* 

Kategorio:Vinaròs
Kategorio:Stacioj de Proksimaĵoj Valencio
Kategorio:Fervojaj stacioj en Hispanio
Pieter Abbeel

**Pieter ABBEEL** (naskita en 1977 en Antverpeno, Belgio) estas flandra specialisto pri artefarita intelekto, entreprenisto kaj profesoro ĉe la Universitato de Kalifornio - Berkeley en Usono.

## Kariero 
Pieter Abbeel diplomiĝis kiel inĝeniero ĉe la Katolika Universitato de Loveno en 2000. Poste li studis komputikajn sciencojn en la Universitato Stanford en Usono, kie li doktoriĝis pri artefarita intelekto en 2008.

Ekde 2008 li estas profesoro ĉe la Universitato de Kalifornio - Berkeley apud San Francisco. Li gvidas la Berkeley Robot Learning Lab.

En 2014, Abbeel, kune kun iamaj studentoj, fondis Gradescope, AI-aplikaĵon por edukado. Inter 2016-2017 li laboris dum jaro por la AI-esplora instituto OpenAI, kiu estis interlaie fondita de Elon Musk. En 2017, li kaj studentoj fondis la noventreprenon Covariant, kiu interalie volas aŭtomatigi e-komercajn entreprenojn per robotoj, kiuj povas lerni novajn agojn.  En 2021, li kunfondis AIX Ventures, riskfonduson kiu investas en junaj AI-entreprenoj. Abbeel ankaŭ prezentas la podkaston The Robot Brains. 

En 2022 li ricevis la premion ACM en komputado 

## Vidu ankaŭ 
* Sora (artefarita intelekto)
* Geoffrey Hinton
* Sam Altman

## Referencoj 
Kategorio:Robotiko laŭ landoj
Kategorio:Robotiko
Kategorio:Informadiko laŭ disciplinoj
Zdoňov

**Zdoňov** () estas vilaĝo en Ĉeĥio, parto de urbo Teplice nad Metují en distrikto Náchod. En la jaro 2009 ĉi tie estis registritaj 103 adresoj. En la jaro  ĉi tie daŭre vivis . Antaŭe memstara municipo, nun parto de urbo Teplice nad Metují. Konsisto de Zdoňov estadis ankaŭ pereinta municipo Libná (germane *Liebenau*), neniigita en la dua duono de la 20-a jarcento, kiu estis en la jaro 2009 denove renovigita kiel loka parto. Sur la nordo la katastra teritorio de Zdoňov estas limigita de ĉeĥa-pola ŝtatlimo, la plej proksima pola setlejo estas urbo Mieroszów. 

Ĝis la jaro 2011 ŝoseo en Zdoňov finis, poste ĝi estis eĉ spite al protestoj de la lokaj loĝantoj rekonstruita kaj renovigita translima ŝosea trafiko sole por personaj aŭtoj, eluzata ĉefe de la polaj vizitantoj de Rokoj Adršpach-Teplice.

**Zdoňov** estas ankaŭ nomo de katastra teritorio kun areo 13,63&nbsp;km².

## Loĝantaro
## Memorindaĵoj
* Preĝejo de La plej sankta Triunuo
* Ruinoj de preĝejo de Virgulino Maria, la tn. "Kopeček" estas kaŝitaj sur arbarigita monteto en la suda parto de la vilaĝo, proksime de Křížový vrch. La konstruaĵo kadukiĝas ekde la jaro 1786, kiam la preĝejo estis fermita dum la jozefaj reformoj.
* Kapelo de sankta Johano Nepomuka

## Rilataj artikoloj 
* Sudetgermana ribelo

## Pluaj fotoj 

Zdoňov - kostel Panny Marie1.JPG|Ruinoj de preĝejo de Virgulino Maria sur Kopeček
Zdoňov kostel Nejsvětější Trojice 5.JPG|Preĝejo de La plej sankta Triunuo
Zdoňov, usedlost čp.39.jpg|Bieno n-ro 39 kun statuo de sankta Jozefo
Zdoňov, dům čp.147.jpg|Domo n-ro 147

Kategorio:Vilaĝoj en distrikto Náchod
Kategorio:Teplice nad Metují
Kategorio:Setlejoj en Broumova montetaro
Kategorio:Setlejoj en PPR Broumovio
Kategorio:Setlejoj sur landlimo de Ĉeĥio kaj Pollando
Pontifika universitato Urbana

La **pontifika universitato Urbana** (, ; akronime **PUU**, ofte nomita **Urbaniana**) aŭ iom pli simple **papa universitato Urbana** estas pontifika universitato bazita en Romo.

La Urbana Universitato estas la ĉefa institucio de la Kongregacio por la Evangelizado de la Popoloj. La fokuso de la trejnado estas la kultura kaj scienca trejnado de dungitoj en la misilandoj, kiel ekzemple misiistoj aŭ misiologiospecialistoj kaj specialistoj en aliaj disciplinoj.

## Organizo 
Ekde 1966, kelkaj seminarioj kaj institutoj por filozofio, teologio, misiologio kaj eklezia juro en Afriko, Azio, Ameriko, Oceanio kaj Eŭropo estis asociitaj kun la universitato.

Urbana konsistas el la fakultatoj de filozofio, katolika teologio, eklezia juro kaj misiaj studoj.

## Historio 
dekstra|eta|vido de la universitatejo de la sudo
La kolegio estis planita en 1622 fare de papo Gregorio la 15-a kun la fondo de la Kongregacio *De Propaganda Fide*. La 1an de aŭgusto 1627, Urbano la 8-a kun la buleo *Immortalis Dei Filius* rekonis la Collegio *Urbano de Propaganda Fide*. La praktika fondinto de la kolegio estis la hispana pastro Juan Bautista Vives y Marja (1545-1632). Urbano la 8-a komisiis Gian Lorenzo Bernini por konstrui la Palazzo di Propaganda Fide, kiu iĝis la loĝejo de la kolegio. Sub la papo Inocento la 10-a, la palaco estis pacigita fare de Francesco Borromini.

En 1927, Pio la 11- a translokiĝis la kolegion, kun novaj konstruaĵoj inaŭgurite en 1933, de la Piazza di Spagna al la Gianicolo Monteto. La 1an de oktobro 1962, baldaŭ antaŭ la malfermo de la Dua Vatikana Koncilio, Johano la 22-a levis ĝin al universitato kun ĝia motu proprio *Fidei Propagandae *.

Filiigitaj al la Pontifika Universitato estas la Kolegio de *San Pietro* kaj la Kolegio de *San-Paŭlo* kun malsamaj teologiaj specialiĝoj, kaj la Kolegio de *Mater Ecclesiae* en Castel Gandolfo. Apud tiuj estas ankaŭ *la Instituto "Paŭlo la 6-a" *.

## Referencoj 
## Eksteraj ligiloj 
* 
* Urbana Universitata Eldonejo

Kategorio:Universitatoj kaj altlernejoj en Romo
Kategorio:Katolikaj universitatoj kaj altlernejoj en Italio
Kategorio:Pontifikaj Universitatoj
Kategorio:Koordinatoj sur Vikidatumoj
Pontifika Salesa Universitato

eta|Ĉefa enirejo de la universitato en Romo
La **Pontifika Salesa Universitato** (, akronime **UPS**, , antaŭe nomita ) estas pontifika universitato en Italio prizorgita fare de la Salesiana Ordeno. Ĝi havas tri kampusojn, unu en Romo, unu en Torino kaj unu en Jerusalemo.

## Historio 
La universitato estis konfidita al la Salesianoj de Don Bosco kaj estis kanone establita fare de la Kongregacio por Katolika Eduko per dekreto de 3 majo 1940 (Prot. N. 265/40) kun la oficiala titolo "Pontificio Ateneo Salesiano". La pli posta titolo "Pontificia Studiorum Universitas Salesiana" estis aprobita de papo Paŭlo la 6-a kun motu proprio *Magisterium vitae* la 24-an de majo 1973 .

## Organizo 
Ĝi konsistas el la sekvaj fakultatoj.

# Teologio
# Edukado
# Filozofio
# Kanona juro
# Kristana kaj klasika literaturo
# Socia komunikado

## Elektitaj studentoj 
* Mihály Szentmártoni

## Referencoj 
## Eksteraj ligiloj 
* Oficiala retejo

Kategorio:Romkatolika Eklezio en Italio
Kategorio:Pontifikaj Universitatoj
Kategorio:Edukado en Romo
Kategorio:Koordinatoj sur Vikidatumoj
Vinaròs

**Vinaròs** (, Valencie *Vinaròs*) estas municipo kaj hispana urbo en la nordo de la Provinco Castelló, en la Valencia Komunumo. La urbo apartenas al la komarko Baix Maestrat, kies ĉefurbo ĝi estas, kaj havas  loĝantojn (2023).

## Vidu ankaŭ 
* Vinaròs (stacidomo)

## Eksteraj ligiloj 
*  (/Valencie)


Kategorio:Municipoj de provinco Castellón
Záhornice

:*Tiu ĉi artikolo temas pri municipo en distrikto Nymburk. Pri parto de municipo Trnov temas artikolo Záhornice (Trnov).*

**Záhornice** estas municipo en Ĉeĥio en distrikto Nymburk troviĝanta proksimume 19&nbsp;km nordoriente de urbo Nymburk kaj 4,5 km norde de Městec Králové. Ĝi havas  (). Konsisto de la municipo estas ankaŭ vilaĝo Poušť.

## Historio 
La unua skribmencio pri la municipo devenas el la jaro 1225.

## Loĝantaro 
## Memorindaĵoj
* Preĝejo de sankta Mateo

## Pluaj fotoj 

Záhornice, Hlavní street 5.jpg| Vilaoj ĉe strato Hlavní
Záhornice - kostel svatého Matouše.jpg|Preĝejo de sankta Mateo
Záhornice, cemetery.jpg| Tombejo en Záhornice
Záhornice, old house.jpg| Disfalanta domo oriente de la vilaĝo


Kategorio:Municipoj en distrikto Nymburk
Kategorio:Vilaĝoj en distrikto Nymburk
Kategorio:Setlejoj en Mezelba tabulo
Get Smart's Bruce and Lloyd: Out of Control

'''''Get Smart's Bruce and Lloyd: Out of Control'''* estas porvidea filmo publikigita en 2008. Ĝi estas kromverko de la filmo de 2008 nome *Get Smart* kaj estis publikigita en Nordameriko la 1an de Julio, 2008, nur 11 tagojn post la patra filmo ekprezentiĝis en kinejoj. Reĝisorita de Gil Junger, la filmon verkis Tom J. Astle kaj Matt Ember, bazita sur konceptoj kreitaj por la origina televida serio de Mel Brooks kaj Buck Henry. La vendadoj de la filmo en DVD superis 100 000 ekzemplerojn enspezante 2.2 milionojn da usonaj dolaroj. 

## Intrigo
Dum la okazaĵoj rakontitaj en Get Smart, Bruce kaj Lloyd esploris pri nevidebliga mantelo, sed dum feato, Maragvaja agentino Isabella ŝtelas ĝin por sialanda diktatoro, El Presidente. Nune, Bruce kaj Lloyd devas trovi la mantelon per si mem, ĉar la nuraj nekompromisaj agentoj, Agento 99 kaj Agento 86 (Max Smart), estas en Rusio. Sen realagenta sperto, Bruce kaj Lloyd devas lerni kiel iĝi ino kaj enfiltriĝi en la Maragvaja Ambasado por eviti ke Maragvajo vendu la mantelon al KAOS.

La filmo inkludas kameon de Anne Hathaway kiel Agento 99 (sceno kiu referencas al okazaĵoj de la ĉefa filmo), de Terry Crews kiel Agento 91, kaj mallonga apero de Patrick Warburton kiel Hymie. Larry Miller ludas duoblan rolon kiel la "Underchief" estre de la R&D departemento, kaj lia ĝemela frato, funkciulo de CIA (Miller aperas kiel la funkciulo de CIA en la kineja filmo). La fermaj listoj enhavas erarojn kaj forviŝitajn scenojn. 

## Geaktoraro kaj roluloj
* Masi Oka - Bruce
* Nate Torrence - Lloyd
* Jayma Mays - Nina
* Marika Dominczyk - Isabella
** Brianna Rain King kiel juna Isabella
* Patrick Warburton - Hymie
* Larry Miller - Underchief kaj lia frato
* Ruben Garfias - El Presidente
* Terry Crews - Agento 91
* Amanda Tosch kiel Agento 34
* Luisa Moraes kiel roba virino
* Regan Burns - Laboratoria teknikisto
* Kelly Karbacz - Judy la akceptejisto
* J. P. Manoux - Neil
* Eddie J. Fernandez - Gvardiano
* Matt Kaminsky - C.I.A. Guy (kiel Matthew Kaminsky)
* Vincent M. Ward - C.I.A Agento
* Ernie Grunwald - Laboratoriisto
* Brian Gattas - Laboratoriisto
* Anne Hathaway - Agento 99 (eksterlista kameo)

## Vidu ankaŭ
* *Get Smart''

## Eksteraj ligiloj
* en imdb 

* 
Kategorio:Usonaj filmoj
Kategorio:Filmoj aperintaj en 2008
Kategorio:Komediaj filmoj
Kategorio:Amaferaj filmoj
Kategorio:Aventuraj filmoj
Kategorio:Spionadaj filmoj
Vila-real (stacidomo)

**Vila-real** (, Valencie *Vila-real*) estas fervoja stacio situanta en la hispana urbo Vila-real en la provinco Castelló, Valencia Komunumo. Ĝi havas servojn de Mezlonga Distanco kaj estas parto de la linio C-6 de Valencia Cercanías funkciigata fare de Renfe.

## Bildgalerio 

Estación de Villarreal.jpg|Ekstero
Train station of Vila-real 03.JPG|Stacio
Train station of Vila-real 02.JPG|Kajoj kaj trakoj

## Vidu ankaŭ 
* Vila-real

## Eksteraj ligiloj 
* 
* 

Kategorio:Vila-real
Kategorio:Stacioj de Proksimaĵoj Valencio
Kategorio:Fervojaj stacioj en Hispanio
Get Smart

***Get Smart*** estas usona prispiona agad-komedia filmo de 2008 reĝisorita de Peter Segal, verkita de Tom J. Astle kaj Matt Ember kaj produktorita de Leonard B. Stern, kiu estas ankaŭ la produktoro de la origina serio. La filmo estas bazita sur la samnoma televida serio de Mel Brooks kaj Buck Henry. 

En la filmo stelulas Steve Carell, Anne Hathaway, Dwayne Johnson, kaj Alan Arkin, kun Terence Stamp kaj James Caan en duarangaj roloj. Ankaŭ Bernie Kopell, kiu ludis la rolon de Siegfried en la origina serio, aperis en la filmo. La filmo centriĝas al analizisto nomita Maxwell Smart (Carell) kiu revas iĝi reala agento kaj bonkvalita spiono. La filmo publikiĝis en Nordameriko la 20an de Junio, 2008.

## Intrigo
Maxwell Smart (Steve Carell) laboras kiel analizisto en agentejo de sekretega spionado, nome CONTROL. Revante labori kiel agadagento, li suferas, ke lian kandidatecon oni malakceptis, ĉar oni asertis, ke li faras bonan administran laboron tre efike. Sed kiam la altan stabanaron de la agentejon oni atakis, lia superulo povas nur promocii lin atribuante al li la partnerecon de la ĉarma sed timinda Agentino 99 (Anne Hathaway). Kune, ili devons kontraŭi la projektojn de la terorisma organizaĵo KAOS kies estro, Siegfried (Terence Stamp), planas atomatencon kontraŭ Usono. 

## Geaktoraro kaj roluloj
* Steve Carell kiel Maxwell Smart
* Anne Hathaway kiel Agento 99
* Dwayne Johnson kiel Agento 23
* Alan Arkin kiel The Chief
* Terence Stamp kiel Siegfried
* Terry Crews kiel Agento 91
* David Koechner kiel Larabee
* James Caan kiel The President
* Mkieli Oka kiel Bruce
* Nate Torrence kiel Lloyd
* Ken Davitian kiel Shtarker
* David S. Lee kiel Ladislkiel Krstic
* Dalip Singh kiel Dalip
* Geoff Pierson kiel Vice President
* Bill Murray kiel Agento 13
* Patrick Warburton kiel Hymie
* John Farley kiel Agento 38
* Larry Miller kiel CIA Agento
* Kevin Nealon kiel CIA Agento
* Blake Clark kiel General
* Cedric Yarbrough kiel Tate
* Danielle Bisutti kiel Airline Pkielsenger
* Stephen Dunham kiel Secret Service Commander

## Vidu ankaŭ
* ''Get Smart's Bruce and Lloyd: Out of Control*

## Eksteraj ligiloj
* 
* *Get Smart'' en Youtube

* 
Kategorio:Usonaj filmoj
Kategorio:Filmoj aperintaj en 2008
Kategorio:Komediaj filmoj
Kategorio:Amaferaj filmoj
Kategorio:Aventuraj filmoj
Kategorio:Spionadaj filmoj
Mesaoria

eta|Mapo de Mesaoria
**Mesaoria** ( ("inter la montoj"), ) estas fekunda aluvia ebenaĵo en la centraj partoj de la insulo Kipro.

## Geografio 
La ebenaĵo Mesaoria estas limigita oriente kaj okcidente de Mediteraneo, sude de la montaro Troodos kaj norde de la montaro Kyrenia. Ĝi havas areon de ĉirkaŭ 1,000 km², kaj pliiĝas al alteco de proksimume 325 metroj. Estas pluraj riveroj, kiuj fluas tra la ebenaĵo, sed ĉiuj tiuj sekiĝas somere .

La longo de la ebenaĵo estas 65 km de oriento al okcidento kaj ĝia maksimuma larĝo atingas 35 km en la oriento. Ĝi estas sufiĉe plata kaj atingas altecon de ĉirkaŭ 325 metroj super la marnivelo maksimume. La ebenaĵo estas incizita de kelkaj kanaloj, kaj la plej longa rivero sur la insulo, Pedieo (/) krucas ĝin de okcidento al oriento.

La vorto "Mesaoria" signifas "inter la montoj" en la greka. Mesaoria estas plejparte larĝa kaj nuda ebenaĵo kun malmultaj arboj krom tiuj plantitaj por disponigi ŝirmejon de la vento. La areo estas la plej grava agrikultura areo en Kipro, sed estas tre dependa de la pluvoj en vintro kaj artefarita irigacio en somero, rezultigante limigitan produktadon. Ĝi ankaŭ estas la plej loĝita areo sur la insulo, kaj enhavas plurajn vilaĝojn kaj plurajn el la plej grandaj urboj, kiel ekzemple la ĉefurbo Nikozio.

Pro senarbarigo, multe de Mesaoria estas kovrita per "kafkalla", la loka vorto por kalcia karbonato, kiu estis kunpremita en aurhelle. La nuraj plantoj kiuj prosperas sur ĉi tiu surfaco estas rapide manĝitaj de paŝtantaj bestoj, kio kaŭzis ampleksan grunderozion.

Ĝi povas fariĝi tre varme ĉi tie somere, kaj temperaturoj ĉirkaŭ 40 ºC ne estas nekutima. La ebenaĵo ricevas multe malpli da pluvokvanto ol la ĉirkaŭaj montaraj regionoj, sed en la lastaj jaroj digoj kaj irigaciaj sistemoj estis konstruitaj por kolekti la akvon kiu fluas malsupren de la montoj.

## Geologio 
Post ĝia formiĝo antaŭ ĉirkaŭ cent milionoj da jaroj, Kipro konsistis el du kalkŝtoninsuloj. Dum proksimume sepdek milionoj da jaroj, Kipro estis apartigita per marstrio. Tio estis fermita per vulkanaj erupcioj kaj la Troodos Montoj aperis.

La Mesaoria estis formita per erozio de la mola vulkana roko.

## Historio 
Spuroj de neolitikaj kulturoj estis trovitaj. En antikvaj tempoj, la tuta centra areo de la insulo estis kovrita de densaj arbaroj. La plej granda parto estis tranĉita en la unua jarcento a.K. provizi lignon por la ptolemea mararmeo. Krome, multe da konstruligno estis uzita por disponigi sufiĉe da energio por la eltiro de kupro. Tiel malfrue kiel la 16-a jarcento, ekzistis daŭre grandaj kvantoj de arbaro forlasitaj sur la ebenaĵo. Hodiaŭ, ekzistas nur arbarkovritaj areoj en la ĉirkaŭaj montoj, precipe en Troodos .

Ekde la turka invado de Kipro en 1974, la ebenaĵo estas dividita inter Kipro Respubliko en la sudo kaj Turka Respubliko en la nordo Norda Kipro.

## Referencoj 
## Vidu ankaŭ 
* Mesara
* pankorbo

Kategorio:Geografio de Kipro
Kategorio:Ebenaĵoj
Béla Szeidl

'*** [sejdl], laŭ la hungarlingve kutima nomordo **Szeidl Béla*' estis hungara astronomo, observatoriestro.

 naskiĝis  en Abony, li mortis  en Budapeŝto.

## Biografio 
 akiris diplomon en Scienca Universitato Loránd Eötvös en 1961. Lia doktoriĝo (DSc) okazis en 1985 antaŭ la Hungara Scienca Akademio. Post la diplomo li eklaboris en Konkoly Observatorio, kie li okupiĝis precipe pri variaj steloj. Nature li laboris ankaŭ en Observatorio de Piszkéstető. Inter 1975-1996 li gvidis observatorion Konkoly. Li ricevis premiojn inter 1977-2004.

## Elektitaj kontribuoj 
* *The RR Lyrae Stars in Messier 3* (1965)
* *Radial-Velocity Variations of DY Her* (1979)
* *R Lyrae Stars: Beat and Blazhko Effect* (1987)
* *Photometric observations of RR Lyrae covering half a century* (kunaŭtoro, 1997)
* *Binarity and pulsation: multiplicity through the classical O-C method* (2005)
* *Fitting Blazhko light curves* (kunaŭtoro, 2012)

## Memorigiloj 
* asteroido prenis la nomon 114990 Szeidl

## Fontoj 
* biografio hungare kun foto
* biografio hungare kun foto
* biografio hungare
* biografio hungare
* datenoj

## Referencoj 
Kategorio:Hungaraj astronomoj
Kategorio:Budapeŝtanoj
Golfo Famagusta

eta|212x212ra| Mapo de la golfo
eta|120x120ra|Golfo kaj urbo de Famagusta
**Golfo Famagusta** (, ) estas golfo en la Mediteranea Maro, situanta en la oriento de la insulo Kipro, kaj estas plejparte ene de la teritorio de la Turka Respubliko Norda Kipro. La golfo estas limita fare de la Karpasia duoninsulo en la nordo kaj limigita per Kabo Alaia (Ελαία) en la sudo, kaj estas la plej granda golfo de la insulo. La plej longa rivero en Kipro, Pedieo, fluas en la maron en la centro de la golfo.

Ĝi estas nomita laŭ la urbo de Famagusta, kiu situas preskaŭ ĝustan en la mezo de la golfo. La antikva urboŝtato de Salamis ankaŭ estas trovita sur la golfo, norde de Famagusta. Ĝi estas konata por la plej bonaj sablecaj plaĝoj en Kipro, kiuj streĉas multe da mejloj.
Kategorio:Geografio de Kipro
Záhornice (Trnov)

:*Estas ankaŭ Záhornice.*

**Záhornice** () estas parto de municipo Trnov en distrikto Rychnov nad Kněžnou en Regiono Hradec Králové. Ĝi dividiĝas en Velká Záhornice kaj Malá Záhornice. En la municipo troviĝas alikonstruita konstruaĵo de municipa ofico, en kiu estas ankaŭ fajroestingista armilejo. La vilaĝo troviĝas proksimume 2,5&nbsp;km okcidente de Trnov. Kondukas ra ĉi tie nove rekonstruita ŝoseo II/320. En la jaro 2011 ĉi tie estis registritaj 63 adresoj. En la jaro  ĉi tie daŭre vivis .

**Záhornice** estas ankaŭ nomo de katastra teritorio kun areo 2,49&nbsp;km². 

## Loĝantaro 
## Memorindaĵoj
* Kapelo de Ĉielpreno de Virgulino Maria

## Ĉirkaŭaĵo
* Kruhovka

## Fotogalerio 

Záhornice čp. 120.JPG|Záhornice
Záhornice čp. 69.JPG|Záhornice
Záhornice čp. 150.JPG|Záhornice

## Referencoj
Kategorio:Trnov
Kategorio:Vilaĝoj en distrikto Rychnov nad Kněžnou
Kategorio:Setlejoj en Orlica tabulo
Duoninsulo Karpasia

dekstra|eta|Parto de la duoninsulo karpasia, fotita de ekstertero
eta|Ora plaĝo sur la duoninsulo karpasia, je sunsubiro. Vido direkte al la sudokcidento, laŭ la suda marbordo de la duoninsulo
La **Karpasia Duoninsulo** (:  "Karpasía"; ), ankaŭ konata kiel la Karpaz aŭ **Karpas**, estas longa duoninsulo, en formo de fingro, kiu estas unu el la plej eminentaj geografiaj karakterizaĵoj de la insulo de Kipro. Ties plej fora etendo estas Kabo Apostolos Andreas kaj ties grava loĝantara centro estas la urbo de Rizokarpaso (; ).  La duoninsulo *de facto* formas la distrikto İskele de Norda Kipro, dum d*e jure *ĝi restas en la distrikto Famagusta de la Respubliko de Kipro.

La duoninsulo etendiĝas de Kipro al la nordoriento, al la Golfo de Iskanderun en Turkio, kaj ĝi donas al Kipro ĝian karakterizan formon kiu similas pugnon etendante la montrofingron . La longo de la duoninsulo estas proksimume 80 km kaj ĝia maksimuma larĝo estas 15 km. La Kyrenia montaro eniras ĝin de la okcidento kaj iĝas montetaro en tiu areo. La duoninsulo finiĝas ĉe Kabo Zafer ( Zafer Burnu - "Kabo de Venko")/Kabo Apostolos Andreas (Ακρωτήριο Αποστόλου Ανδρεα - "Kabo de la Apostolo Andreas "), kaj proksime de ĝi kuŝas pluraj malgrandaj neloĝataj insuloj. Mağusa Körfezi/Κόλπος της Αμμόχωστου kuŝas en la sudo de ĝi.

La naturo de la duoninsulo estas agrikultura kaj la plej granda setlejo ene de sia areo estas Dipkarpaz/Ριζοκάρπασο kun proksimume 6,000 loĝantoj.

## Galerio 

Dosiero:Kaplica_beach.jpg|alternative=A beach in Davlos|plaĝo en Davlos
Dosiero:Morning_beach_near_Mehmetcik_(North_Cyprus)_2003.jpg|alternative=A beach in Galateia|plaĝo en Galateia
Dosiero:Monastery_4764.jpg|alternative=Apostolos Andreas Monastery|Monaĥejo Apostolos Andreas
Dosiero:Cyprus_donkeys_(square_format),_Karpaz,_Northern_Cyprus.jpg|alternative=Two Karpas donkeys|Du karpasiaj azenoj
Dosiero:Sand_Lily_on_the_Karpaz.jpg|alternative=A sand lily on the Karpas Peninsula|Sabla lilio ĉe la duoninsulo karpasia

Kategorio:Geografio de Kipro
Kategorio:Duoninsuloj